'Beatlemania' ຄົບຮອບ 50 ປີ ຢູ່ໃນສະຫະລັດ (ວີດີໂອ)
ວັນອາທິດມື້ນີ້ ເມື່ອປີ 1964 ຄະນະ The Beatles ໄດ້ມາອອກ ລາຍ​ການ Ed Sullivan Show ອັນ​ເປັນ​ຈຸດ​ເລີ່​ມຕົ້ນ ຂອງອັນ​ທີ່​ເອີ້ນ​ກັນວ່າ Beatlemania ຫລື​ຄວາມ​ຫຼົງ​ໄຫຼ​ໃນ​ຄະນະ The Beatles ນັ້ນ.
ວັນອາທິດມື້ນີ້ ເປັນວັນຄົບຮອບ 50 ປີ ຂອງການບຸກລຸກສະຫະ ລັດໂດຍອັງກິດບັ້ນນຶ່ງ ເວລາວົງດົນຕີ ຣ໊ອກ The Beatles ໄດ້ ມາອອກລາຍການໂທລະພາບຂອງອາເມຣິກາ ເປັນເທື່ອທໍາອິດ ໃນລາຍການ Ed Sullivan Show ອັນເປັນຈຸດເລີ່ມຕົ້ນຂອງ ອັນທີ່ກາຍມາເປັນອັນທີ່ເອີ້ນກັນວ່າ Beatlemania ຫລືຄວາມ ຫຼົງໄຫຼໃນຄະນະ The Beatles ນັ້ນ ລາຍການທີວີປະຈໍາອາທິດຂອງ Ed Sullivan ເປັນທີ່ຮັບຮູ້ກັນ ວ່າເປັນລາຍການສະແດງທີ່ຮ້ອນແຮງທີ່ສຸດ ໃນວົງການທຸລະ ກິດການສະແດງ ຜູ້ຈັດລາຍການ Ed Sullivan ໄດ້ເຫັນວົງ the Beatles ຖືກຫ້ອມລ້ອມໂດຍແຟນເພງຊາວອັງກິດ ຢູ່ທີ່ ສະໜາມບິນໃນກຸງລອນດອນ ແລະໃນທັນທີນັ້ນ ກໍໄດ້ຕົກລົງເຊັນສັນຍາໃຫ້ຄະນະດັ່ງກ່າວ ມາສະແດງໃນລາຍການຂອງຕົນສາມຄັ້ງລຽນຕິດ ເຖິງແມ່ນວ່າໃນເວລານັ້ນ ຄະນະ The Beatles ຍັງບໍ່ທັນໂດ່ງດັງຢູ່ໃນສະຫະລັດ ກໍຕາມ ພວກສະຖານີວິທະຍຸ ເພງ Rock and roll ທັງຫຼາຍໃນທົ່ວສະຫະລັດ ໄດ້ເຮັດໃຫ້ຄວາມ ຫຼົງໄຫຼວົງ The Beatles ເພີ້ມທະວີຂຶ້ນ ໂດຍການ ເຜີຍແຜ່ເພງຂອງເຂົາເຈົ້າແບບບໍ່ຢຸດ ບັນດາແຟນໆ ໄດ້ໄປອັ່ງອໍປີ້ເຂົ້າ ຊົມລາຍການຂອງ Sullivan Show ເຖິງ 50,000 ປີ້ ຢູ່ທີ່ໂຮງມະຫໍລະສົບແຫ່ງນຶ່ງໃນນະຄອນນີວຢ໊ອກ ຊຶ່ງມີບ່ອນນັ່ງພຽງ 700 ບ່ອນ ພວກຜູ້ຊົມຢູ່ທາງບ້ານ 70 ລ້ານຄົນ ເປີດທີວີເບິ່ງເວລາ 8 ໂມງ ແລະໄດ້ເຫັນນັກດົນຕີ ຄະນະ the Beatles ຄື John Paul George ແລະRingo ຮ້ອງເພງສາມເພງ ໃນຫ້ອງ studio ທີ່ອັ່ງອໍດ້ວຍພວກຜູ້ສາວໄວລຸ້ນ ທີ່ພາກັນສົ່ງສຽງຮ້ອງໂຮເຊຍ ຢ່າງຄຶກຄື້ນ ມື້ນີ້ ຊາວອາເມຣິກັນ ພາກັນປະກອບພິທີເປັນຂີດໝາຍວັນຄົບຮອບ 50 ປີ ຂອງການສະແດງດົນຕີຮອບທໍາອິດຂອງວົງດົນຕີ the Beatles ຢູ່ທົ່ວປະເທດ ຈາກຕັ້ງແຕ່ຕຶກ Capitol Records Tower ທີ່ Los Angeles ໄປຈົນເຖິງສະໜາມບິນ JFK ທີ່ ນີວຢ໊ອກ ບ່ອນທີ່ ວົງດົນຕີ the Beatles ໄດ້ກ້າວລົງຢຽບດິນແດນອາເມຣິກາ ເທື່ອທໍາອິດນັ້ນ